
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 5T/62/2026 2326010704 13. 10. 2026 Mgr. Ondrej Hertel ECLI:SK:OSGA:2026:2326010704.2
ROZSUDOK V MENE SLOVENSKEJ REPUBLIKY Okresný súd Galanta v konaní pred samosudcom Mgr. Ondrej Hertel v trestnej veci vedenej proti obžalovanému A. B., nar. XX.XX.XXXX v C., pre prečin: ublíženie na zdraví podľa § 158 Trestného zákona, na hlavnom pojednávaní konanom dňa 13.10.2026 v Galante, takto rozhodol: Obžalovaný: A. B., nar. XX.XX.XXXX v C., trvale bytom D. XXXX/XX, C., E. je vinný, že dňa XX.XX.XXXX v čase okolo XX.XX hodine viedol ako vodič osobné motorové vozidlo značky F. B. s EČV: E. po vedľajšej ceste na ulici D. pri zastávke MHD v meste C., kde odbočoval vľavo, pričom dostatočne nesledoval situáciu v cestnej premávke a nedal prednosť vjazde vodičovi jazdiacemu na elektrickej kolobežke po hlavnej ceste po ulici D., pričom poškodeného týmto prinútil na náhlu zmenu rýchlosti jazdy v dôsledku čoho poškodený pri intenzívnom brzdení stratil jazdnú stabilitu, následkom čoho došlo k pádu poškodeného G. H. E. z kolobežky na zem, čím obvinený porušil ustanovenie § 4 ods. 1 písm. c), § 21 ods. 1, § 137 ods. 2 písm. c), j) zákona č. 8/2009 Z. z. o cestnej premávke a o zmene a doplnení niektorých zákonov, pričom poškodený G. H. E. utrpel pri dopravnej nehode zranenia, a to stav po traume hlavy, pohmoždenie s okoloočnicovou podliatinou vľavo, odierku nad ľavým okom, epistaxis - krvácanie z nosnej dierky, viacpočetnú zlomeninu laterálnej časti ľavej kľúčnej kosti s posunom lomných plôch, zlomeninu typu Le Fort IV vľavo, zlomeninu laterálnej /bočnej/ strany čelovej kosti vľavo, zlomeninu bočnej strany ľavej očnice, vpáčenú zlomeninu vnútornej steny ľavej očnice, zlomeninu čuchových kostičiek vľavo, možnú zlomeninu bázy ľavej očnice /stropu čeľustnej dutiny/, pneumoorbitu - voľný vzduch v ľavej očnici, zakrvácanie prínosových dutín čeľustnej, klinovej a čuchovej obojstranne, pohmoždenie pľúcneho tkaniva obojstranne, zlomeninu 1 rebra vpravo, sériovú zlomeninu rebier vľavo, voľný vzduch a zakrvácanie pohrudničnej dutiny vľavo, minimálne zakrvácanie pohrudničnej dutiny i vpravo s dobou liečby minimálne 5 týždňov, pričom bol obmedzený na obvyklom spôsobe života v mobilite, pričom pri činnostiach ako príprava stravy, celotelová hygiena, starostlivosť o domácnosť pri bežných domácich prácach bol odkázaný na pomoc druhej osoby, teda inému z nedbanlivosti ublížil na zdraví tým, že porušil dôležitú povinnosť uloženú mu podľa zákona, čím spáchal prečin: ublíženie na zdraví podľa § 158 Trestného zákona. Za to sa odsudzuje : Podľa § 158 Trestného zákona a § 56 ods. 1, ods. 2, ods. 3 Trestného zákona s použitím § 36 písm. l) Trestného zákona, § 38 ods. 2 Trestného zákona na peňažný trest vo výške 1.400 (tisícštyristo) eur.
Podľa § 56 ods. 4 Trestného zákona súd povoľuje splácanie peňažného trestu v 10 mesačných splátkach po 140 eur v lehote od právoplatnosti rozsudku do 10 mesiacov po právoplatnosti rozsudku. Podľa § 57 ods. 3 Trestného zákona pre prípad, že by výkon peňažného trestu bol úmyselne zmarený, súd ustanovuje náhradný trest odňatia slobody v trvaní 2 (dva) mesiace. Podľa § 287 ods. 1 Trestného poriadku je obžalovaný povinný zaplatiť náhradu škody vo výške 1.711,50 eur poškodenému Sociálna poisťovňa, so sídlom 29. augusta 8 a 10, Bratislava, IČO: 30807484. Podľa § 287 ods. 1 Trestného poriadku je obžalovaný povinný zaplatiť náhradu škody vo výške 2.117,26 eur poškodenému Union zdravotná poisťovňa, a.s., so sídlom Karadžičova 10, Bratislava, IČO: 36 284 831. odôvodnenie: Podľa § 172 ods. 2 Trestného poriadku odôvodnenie rozsudku sa nevyhotoví, nakoľko obžalovaný aj prokurátor sa vzdali práva podať odvolanie. Poučenie: Proti tomuto rozsudku v časti výroku o vine nie je prípustné odvolanie ani dovolanie, okrem dovolania podľa § 371 ods. 1 písm. c) Trestného poriadku (§ 257 ods. 5 Trestného poriadku) Proti tomuto rozsudku v časti výroku o treste, o ochrannom opatrení, o náhrade škody možno podať odvolanie do 15 dní od oznámenia rozsudku prostredníctvom Okresného súdu Galanta na Krajský súd v Trnave, pokiaľ sa oprávnené osoby nevzdali odvolania po vyhlásení tohto rozsudku. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku (§ 309 ods. 1 Trestného poriadku).

